**Z A P I S N I K**

Sa 31.sjednice Općinskog vijeća Općine Brestovac koja je održana 29.siječnja 2021.godine s početkom u 19,00 sati u Vatrogasnom domu Brestovac.

Sjednici su nazočni članovi Općinskog vijeća: Tomislav Čočić (HDZ), Zvonko Rodić (HDZ), Drago Stojčević (Koalicija SDP,HSS,HSU,HL), Ivan Đurčević (HDZ), Darko Markanjević (HDZ), Ivan Kovačević (HDZ), Slavko Lončarević (Koalicija SDP,HSS,HSU,HL), Tomo Vrhovac (HDZ), Zdenko Petrović (HDZ),Domagoj Stojaković (HDZ), Marija Končar-Grgić (Koalicija SDP,HSS,HSU,HL), Siniša Dragaš (HDZ) i Josip Pavić (HDZ).

Nenazočan vijećnik: Jozo Ilić (HDZ).

Ostali nazočni: Zdravko Mandić, općinski načelnik , Jozo Buće, zamjenik općinskog načelnika, te predstavnik medija Zdravko Tadić.

Zapisničarka: Marija Barunović

Utvrđeno je da je prisutno 13 od ukupno 14 vijećnika, te se može započeti s radom po predloženom d n e v n o m r e d u:

Sjednicu vodi predsjednik Općinskog vijeća Tomo Vrhovac, pozdravlja sve nazočne te predlaže slijedeći dnevni red:

1. Usvajanje zapisnika sa prethodne sjednice Općinskog vijeća
2. Prijedlog Odluke o raspoređivanju sredstva političkim strankama i nezavisnim članovima zastupljenih u Općinskom vijeću općine Brestovac za 2021.godinu
3. Prijedlog Programa utroška sredstava naknade za zadržavanje nezakonito izgrađenih zgrada u 2021.godini
4. Prijedlog Programa utroška sredstava šumskog doprinosa u 2021. godini
5. Prijedlog zaključka o predlaganju imenovanja člana nadzornog odbora td Komunalac Požega
6. Različito.

Ovako predloženi dnevni red jednoglasno (13 za ) je usvojen te se prešlo na rad po utvrđenim točkama dnevnog reda.

**TOČKA 1. Usvajanje zapisnika s prethodne sjednice Općinskog vijeća**

Nakon kraćeg razmatranja zapisnika s 30.sjednice Općinskog vijeća koja je održana 11.prosinca 2020. godine, zapisnik je jednoglasno (13 za) usvojen.

**TOČKA 2. Prijedlog Odluke o raspoređivanju sredstava političkim strankama i nezavisnim članovima zastupljenih u Općinskom vijeću Općine Brestovac za 2021.godinu**

Predsjednik Općinskog vijeća Tomo Vrhovac daje riječ općinskom načelniku Zdravku Mandiću da ukratko obrazloži prijedlog odluke o raspoređivanju sredstava političkim strankama i nezavisnim članovima zastupljenih u Općinskom vijeću za 2021.godinu.

Općinski načelnik Zdravko Mandić ukratko iznosi da se ovom odlukom raspoređuju sredstva za financiranje političkim strankama razmjerno broju dobivenih mjesta članova u predstavničkom tijelu jedinice samouprave, kao i nezavisni vijećnici prema konačnim rezultatima izbora. Naravno radi se o 2.000,00 kuna po članu, a budući da nam predstoje lokalni izbori sredinom svibnja, vjerojatno će doći do izmjena odnosa članova zastupljenih u Općinskom vijeću, dodao je općinski načelnik. Zatim je otvorena rasprava. U raspravi nije nitko sudjelovao.

Odluka o raspoređivanju sredstava političkim strankama i nezavisnim članovima zastupljenih u općinskom vijeću Općine Brestovac za 2021.godinu dat je na usvajanje, te je s (13 za) jednoglasno usvojen.

**TOČKA 3.Prijedlog Programa utroška sredstava naknade za zadržavanje nezakonito izgrađenih zgrada u 2021. godini**

Predsjednik Općinskog vijeća Tomo Vrhovac daje riječ općinskom načelniku da ukratko pojasni Program utroška sredstava naknade za zadržavanje nezakonito izgrađenih zgrada u 2021.godini.

Općinski načelnik ukratko pojašnjava da su sredstva od naknada u naravi „kazne“ koje plaćamo za zadržavanje nezakonito izgrađenih objekata u visini 30% a koje se namjenski kao prihod koristi za izradu prostornih planova te poboljšanje infrastrukture u naseljima., tako da će i sredstva po ovoj osnovi planirana u iznosu od 40.000,00 kuna biti utrošena za modernizaciju sustava javne LED rasvjete.

U raspravu se nije nitko uključio, pa je program utroška sredstava naknade za zadržavanje nezakonito izgrađenih zgrada u 2021. godini jednoglasno (13 za) usvojen u predloženom pismenom obliku.

**TOČKA 4.Prijedlog Programa utroška sredstava šumskog doprinosa u 2021. godini**

Predsjednik Općinskog vijeća Tomo Vrhovac daje riječ općinskom načelniku Zdravku Mandiću za dodatna pojašnjenja glede utroška šumskog doprinosa u 2021. Općinski načelnik Zdravko Mandić je rekao da su to sredstva ostvarena temeljem uplate šumskog doprinosa kojeg plaćaju pravne osobe koje obavljaju prodaju proizvoda i iskorištavanja šuma (drvni sortimenti) na području općine Brestovac u visini 10% od prodajne cijene proizvoda na panju. Budući da se u 2021. godini planirana sredstva od 1.500.000,00 kuna koja će se iskoristit za izgradnju pješačke i biciklističke staze uz državnu cestu DC 38 i DC 51.Zatim je otvorena rasprava. U raspravu se uključio vijećnik Slavko Lončarević s pitanjem koliko bi se moglo asfaltirati kad bi išlo u jednu i drugu stranu? Odgovorio je općinski načelnik da je to zavisno od konfiguracije terena i same sanacije kanala iskopa ne može se uspoređivati.

Program utroška sredstava šumskog doprinosa u 2021.godini dan je na glasovanje, potom (13 za) jednoglasno usvojena u predloženom pismenom obliku.

**TOČKA 5. Prijedlog Zaključka o predlaganju imenovanja člana nadzornog odbora td Komunalac Požega**

Predsjednik Općinskog vijeća ukratko je dao obrazloženje ustroja trgovačkog društva i način upravljanja pa tako i glede participiranja općine Brestovac u td Komunalac Požega čiji su suosnivači gradovi i općine Požeštine. Sukladno udjelu imamo obvezu i pravo na jednog člana nadzornog odbora u tom sistemu rotacije članova svakih šest ili sedam godina , dok grad Požega ima zastupljenost s četiri člana, opet sukladno udjelu u istom td.Za člana td Komunalac Požega ispred Općine Brestovac predlaže Tomislava Čočića.

Prijedlog je jednoglasno (13 za) usvojen bez rasprave.

**TOČKA 6. Različito**

Kako pod ovom točkom nije bilo ni pitanja ni prijedloga a budući da su iscrpljen sve točke iz dnevnog reda, sjednica je zaključena u 19,25 sati.

Zapisnik vodila:

Marija Barunović PREDSJEDNIK

OPĆINSKOG VIJEĆA

Tomo Vrhovac